Baibolo Wapusana na a Kwabo mu France
Bantu bavula mu 2014 bayile ku Rouen International Fair ku kabeta ka buyeke mu France, bamwene kazubo po banembele’mba: “Baibolo Ujitu Byonka byo Ajinga Kala”
Ma TV akatampe o babikile pangye ya kano kazubo batambishepo vidyo waamba pa manyusikilipiti a Baibolo a kala, uno vidyo wakebwile bantu bavula bingi. Bantu inge batwelamo bafunjilenga pa Baibolo byo akonsha kwibakwasha mu bwikalo bwabo, byo yaamba bya kine pa bya kala, byo yakwatankana na byaamba basayansi kabiji ne byo abena kusampanyiwa mwaya ntanda yonse.
Kabiji uno vidyo wamwesheshe Baibolo byo apuluka ne kumona kuba’mba mabilyonyi a bantu baji nanji wa kupulinta nangwa uji pa intaneti. Bantu batambwileko Baibolo wa Binembelo bya Ntanda Ipya watutu walupula Bakamonyi ba kwa Yehoba kukila mu milaka 120.
Bano bantu bavula basanchijile bingi Bakamonyi pa byo bapaine Baibolo ku bantu. Utala pa bya kukwasha banyike byo atajilenga po batanchikile ano mabuku saka aji na jibumba ja banyike, waambile’mba: “Baibolo ke kya buswanyi kyetu. Ke buku ukwashañana bingi. Kimye kyonse kyo neitanga, ntaana mikumbu ya makatazho ami.”
Nsemi wa mukazhi uji na myaka 60 wakuminye bingi byo aumvwine kuba’mba usakutambula Baibolo watutu. Waambile’mba: “Bonse twafwainwa kutendeka Baibolo, mambo yanema bingi kwi atweba bonse.”
Fundai ne Bikwabo
MEPUZHO O BEPUZHA JAVULA
Nanchi Baibolo wa Binembelo bya Ntanda Ipya Watuntululwa Bulongo Nyi?
Mambo ka Baibolo wa Binembelo bya Ntanda Ipya o apusana na ma Baibolo akwabo?
bem_Latn bem_Latn bem_Latn bem_Latn bem_Latn bem_Latn xho_Latn bem_Latn bem_Latn bem_Latn